《奄旦处也时朔雪被野人马衣裘满目寒色怅然兴感作怀古四篇 其四》
清代·周天度

宁城川出旧兴和，冻合浑流水不波。禾黍被郊前代仅，旃裘入塞近来多。

名王自醉留犁酒，大将休夸《敕勒歌》。独上高台重回首，兴亡无际奈愁何。

作者简介：浙江仁和人，字心罗，号让谷。乾隆十七年进士。官许州知府。有《十诵斋集》。